**CYNGOR DYSGU DIGIDOL CENEDLAETHOL**

**DYDD MERCHER 12 RHAGFYR 2019**

**GWESTY'R CLAYTON, CAERDYDD**

**Yn bresennol:**

Chris Britten (Cadeirydd)

Gary Beauchamp (Is-gadeirydd) (GB)

Kay Morris (KM)

Alison Howells (AH)

Dilwyn Owen (DO)

**Ysgrifenyddiaeth:**

Steve Page (SP)

**Ymddiheuriadau:**

Alyson Nicholson (AN)

Hannah Mathias (HM)

Paul Watkins (PW)

Maldwyn Pryce (MP)

**Swyddogion:**

Chris Owen (CO)

Claire Bennett (CB)

Kevin Palmer (KP)

1. **Croeso a Chyflwyniadau**
   1. Croesawodd y Cadeirydd bawb a oedd yn bresennol i gyfarfod cyntaf pedwerydd tymor y Cyngor Dysgu Digidol Cenedlaethol. Darparwyd cyflwyniadau byr.
   2. Cafwyd a derbyniwyd ymddiheuriadau gan Alyson Nicholson, Hannah Mathias, Maldwyn Pryse a Paul Watkins.
   3. Cyflwynodd y Cadeirydd hanes cryno'r Cyngor Dysgu Digidol Cenedlaethol a nododd rôl a chylch gwaith y Cyngor ar gyfer ei bedwerydd tymor.
   4. Cytunwyd y byddai'r Cyngor yn gweithredu fel mecanwaith dysgu a darparu ar gyfer elfennau cymhwysedd digidol Cenhadaeth ein Cenedl, gan roi cyngor, cymorth a her adeiladol i'r broses.
   5. Byddai pob aelod o'r Cyngor yn cael ei neilltuo i ffrwd waith, gan asesu a yw agweddau digidol yn cael eu hintegreiddio'n briodol ai peidio.
   6. Byddai'r Cyngor yn cyfarfod yn ffurfiol deirgwaith y flwyddyn (bob tymor). Fodd bynnag, byddai'n ofynnol i aelodau fynychu cyfarfodydd pellach sy'n cyd-fynd â'u ffrydiau gwaith penodedig.
   7. Byddai diweddariadau rheolaidd ar waith y Cyngor yn cael eu cyhoeddi drwy ffrwd Newyddion Hwb, a'u hyrwyddo drwy gylchlythyrau Dysg.
   8. Byddai'n ofynnol i'r Cyngor lunio adroddiad ffurfiol ar gyfer y Gweinidog Addysg, ar ddiwedd y flwyddyn academaidd.
   9. Bydd adran y Cyngor Dysgu Digidol Cenedlaethol ar Hwb yn cael ei diweddaru am y tymor nesaf, a bydd yn cynnwys y cofnodion a'r papurau cyhoeddus.
   10. Gwahoddwyd yr Aelodau i gyflwyno Gwybodaeth Bersonol wedi'i diweddaru, i'w chyhoeddi yn adran Cyngor Dysgu Digidol Cenedlaethol Hwb, os ydynt yn dymuno disodli'r wybodaeth a gyflwynwyd yn flaenorol.
   11. Trwy drafodaethau ehangach, cwestiynodd GB pa mor weladwy yw'r Cyngor. Awgrymwyd mai ychydig o bobl yn y gymuned addysg ehangach sy'n ymwybodol o'i bwrpas.
   12. Yn ogystal â diweddariadau rheolaidd drwy gylchlythyrau Dysg, cytunwyd y gellid cyhoeddi diweddariadau rheolaidd drwy ffrwd newyddion Hwb a sianel newyddion Hwb er mwyn helpu i godi ymwybyddiaeth o'r Cyngor Dysgu Digidol Cenedlaethol.

**Cam gweithredu 1: SP i gysylltu â Bill Bone i greu adran ar Hwb i gyhoeddi cofnodion a phapurau cyfarfod y Cyngor Dysgu Digidol Cenedlaethol**

**Cam gweithredu 2: Aelodau'r Cyngor i ddiweddaru Gwybodaeth Bersonol neu gadarnhau'r naratif presennol**

**Cam gweithredu 3: SP / CO i gysylltu â Peter Thomas i ddatblygu strategaeth gyfathrebu er mwyn cefnogi rôl y Cyngor**

1. **Adolygu a chytuno ar Gylch Gorchwyl ac aelodaeth y Cyngor**
   1. Trafodwyd y Cylch Gorchwyl drafft yn fanwl ac fe'i cytunwyd gan aelodau'r Cyngor yn amodol ar y gwelliannau canlynol:

* Cylch gwaith y Cyngor i gynnwys Addysg Ôl-16 (AB ac AU)
* Ailysgrifennu dangosyddion perfformiad ar gyfer y Cyngor fel eu bod yn fesuradwy ac yn gysylltiedig â'r diben.
* Newid y cworwm i'r Cadeirydd neu'r Is-gadeirydd a 4 aelod.
* Dileu'r cyfeiriad at yr Athro Donaldson. Dylid canolbwyntio ar Genhadaeth ein Cenedl.
* Agenda a Phapurau i fod ar gael 14 diwrnod cyn y cyfarfod.

**Cam gweithredu 4: Y Cadeirydd a CO i ddiwygio'r Cylch Gorchwyl i adlewyrchu adborth a'i ailgyflwyno i'r Cyngor**

1. **Diweddariad Cenhadaeth ein Cenedl**
   1. Croesawodd y Cadeirydd Claire Bennett a Kevin Palmer i'r cyfarfod gan fynd ati i'w cyflwyno.
   2. Dywedodd y Cadeirydd wrth yr aelodau fod KP a CB wedi cael gwahoddiad er mwyn cyflwyno'r wybodaeth ddiweddaraf am eu meysydd polisi perthnasol a nodi cyfleoedd lle gallai'r Cyngor ddarparu cymorth.
   3. Cyflwynodd CB drosolwg o'r cwricwlwm a'r rhaglen diwygio asesiadau. Hysbyswyd yr Aelodau y byddai'r trefniadau newydd yn cael eu cyhoeddi ym mis Ionawr 2020. Byddai cefnogaeth gan y Cyngor i helpu i wireddu'r cwricwlwm newydd ar ôl mis Ionawr yn cael ei chroesawu.
   4. Cyflwynodd KP drosolwg o'i feysydd polisi sy'n cynnwys Addysg Gychwynnol i Athrawon, Sefydlu, Dysgu Proffesiynol a'r Academi Genedlaethol ar gyfer Arweinyddiaeth Addysgol, sy'n seiliedig ar Addysgeg, Safonau Proffesiynol ac Ymchwil.
   5. Roedd y trafodaethau'n canolbwyntio ar feysydd sydd o ddiddordeb arbennig i'r Cyngor a lle gallai aelodau ddarparu'r cymorth mwyaf effeithiol, gan gynnwys:

* Safonau Proffesiynol – Pasbort Dysgu Proffesiynol (PLP)
* Trafod Addysgeg (Mark Ford)
* Sefydlu a Chymorth Gyrfa Cynnar
* Prosiect Dysgu Cydweithredol (Lyn Sharratt)
* Addysg Gychwynnol i Athrawon – Rhaglen ran-amser a seiliedig ar waith
* Arweinyddiaeth a Rhwydweithiau Cenedlaethol (CPCP a CALU)
* Ysgolion fel Sefydliadau sy'n Dysgu
* Dysgu Proffesiynol
* Rhaglen Meistr mewn Ymarfer Addysgol a'r Prosiect Achredu
* Ymchwil
  1. Diolchodd y Cadeirydd i CB a KP am eu hamser a chytunwyd y byddent yn nodi cysylltiadau polisi priodol i'r aelodau gysylltu â nhw.
  2. Cyflwynodd CO ddiweddariad i'r grŵp ar ffrydiau gwaith allweddol yr Is-adran Dysgu Digidol.
  3. Hysbyswyd yr aelodau bod y rhaglen Dysgu yn y Gymru Ddigidol wedi'i hail-frandio'n Rhaglen Hwb, a nodwyd y sail resymegol am hyn. Hefyd, nodwyd bod rhaglen Hwb yn sylfaen i gyflawni Cenhadaeth ein Cenedl.
  4. Cyflwynwyd rhagor o ddiweddariadau yn ymwneud â chytundeb Trwyddedu Microsoft, menter seilwaith mewn ysgolion Hwb a sefydlu Cangen Cadernid Digidol mewn Addysg.
  5. Awgrymodd CO y dylai aelodau sicrhau eu bod yn gyfarwydd â [rhaglen Hwb: trosolwg strategol o wasanaethau digidol ar gyfer ysgolion a gynhelir yng Nghymru](https://hwb.gov.wales/trosolwghwb/)
  6. Nododd sawl aelod o'r Cyngor bod lefel y gwasanaeth i gwsmeriaid wedi gwella'n sylweddol ers i waith Desg Wasanaeth Hwb gael ei wneud yn fewnol gan yr Is-adran Dysgu Digidol.

**Cam gweithredu 5: KP i sicrhau bod y Pasbort Dysgu Proffesiynol (PLP) ar gael i aelodau'r Cyngor**

**Cam gweithredu 6: GB i ddarparu dolenni i BERA**

**Cam gweithredu 7: GB i awgrymu ymgeiswyr posibl ar gyfer y Grŵp Cyfeirio Rhithwir Addysgeg**

**Cam gweithredu 8: CB / KP i ddarparu manylion cyswllt arweinwyr polisi i aelodau'r Cyngor**

1. **Trafodaeth y Cyngor Dysgu Digidol Cenedlaethol – Neilltuo aelodau'r Cyngor i Ffrydiau Gwaith Cenhadaeth Ein Cenedl**
   1. Nododd y Cadeirydd nifer o ffrydiau gwaith allweddol y gallai'r Cyngor eu cefnogi ac asesu pa mor effeithiol yw'r cymorth ar gyfer safonau digidol.
   2. Gwahoddwyd yr aelodau i wirfoddoli i weithio gydag arweinwyr polisi ar bob un o'r Ffrydiau Gwaith, a chytunwyd ar y canlynol:

* Safonau Proffesiynol a'r Pasbort Dysgu Proffesiynol - **Alison Howells**
* Trafod Addysgeg – **Gary Beauchamp**
* Sefydlu ac Addysg Gychwynnol Athrawon – **Alison Howells**
* Prosiect Dysgu Cydweithredol - **Paul Watkins**
* Rhaglen Rhan Amser a Seiliedig ar Waith – **Gary Beauchamp**
* Academi Genedlaethol ar gyfer Arweinyddiaeth Addysgol – **Kay Morris**
* Ysgolion fel Sefydliadau sy'n Dysgu - **Chris Britten**
* Rhwydweithiau Cenedlaethol (CPCP a CALU) – **Dilwyn Owen**
* Digidol yn y Cwricwlwm Newydd (Ar ôl Ionawr 2020) – **Dilwyn Owen**
* Ymchwil – **Gary Beauchamp**
* Pontio o'r Ysgol i AB – **Hannah Mathias**
* ADY – **Chris Britten**
* Seilwaith Digidol – **Alyson Nicholson**
  1. Yn dilyn trafodaethau, cytunwyd y dylid gwahodd Mark Ford i gyfarfod nesaf y Cyngor i roi'r wybodaeth ddiweddaraf am ei waith yn ymwneud ag Ysgolion Arloesi, Ymholiad Proffesiynol Cydweithredol Beirniadol a'r Rhwydweithiau Cenedlaethol.
  2. Hefyd, cytunwyd bod angen dull safonol i helpu aelodau'r Cyngor i ymgysylltu ag arweinwyr polisi. Bydd hyn yn hwyluso'r broses o ddatblygu adroddiad ar gyfer y Gweinidog Addysg.

**Cam gweithredu 9: Y Cadeirydd i ystyried dull templed safonol ar gyfer aelodau'r Cyngor wrth ymgysylltu ag arweinwyr polisi**

**Cam gweithredu 10: SP i wahodd Mark Jones i gyfarfod nesaf y Cyngor i ddarparu'r wybodaeth ddiweddaraf am y Prosiect Dysgu Proffesiynol e-Ddysgu**

1. **Crynodeb o gamau gweithredu a chamau nesaf** 
   1. Crynhowyd y trafodaethau gan y Cadeirydd a chytunwyd ar y camau gweithredu canlynol.

|  |  |  |
| --- | --- | --- |
| Cyf | Perchennog | Cam gweithredu |
| Eitem 1 ar yr Agenda | | |
| 1. | SP | Creu adran ar Hwb i gyhoeddi cofnodion a phapurau cyfarfod y Cyngor Dysgu Digidol Cenedlaethol. |
| 2. | Pawb | Aelodau'r Cyngor i ddiweddaru Gwybodaeth Bersonol neu gadarnhau'r naratif presennol. |
| 3. | SP/CO | Datblygu strategaeth gyfathrebu i gefnogi rôl y Cyngor. |
| Eitem 2 ar yr Agenda | | |
| 4. | Cadeirydd a CO | Diwygio'r Cylch Gorchwyl a'i ailgyflwyno i'r Cyngor. |
| Eitem 3 ar yr Agenda | | |
| 5. | SP/CO/KP | KP i sicrhau bod y Pasbort Dysgu Proffesiynol (PLP) ar gael i aelodau'r Cyngor. |
| 6. | GB | Dosbarthu'r ddolen i BERA. |
| 7. | GB | Awgrymu ymgeiswyr posibl ar gyfer y Grŵp Cyfeirio Rhithwir Addysgeg. |
| 8. | CB/KP | Darparu manylion cyswllt arweinwyr polisi ar gyfer aelodau'r Cyngor. |
| Eitem 4 ar yr Agenda | | |
| 9. | Cadeirydd | Ystyried dull templed safonol fel bod aelodau'r Cyngor yn gallu ymgysylltu ag arweinwyr polisi. |
| 10. | SP | SP i wahodd Mark Jones i gyfarfod nesaf y Cyngor i ddarparu'r wybodaeth ddiweddaraf am y Prosiect Dysgu Proffesiynol e-Ddysgu. |
| Eitem 6 ar yr Agenda | | |
| 11. | SP | Creu adran yn Microsoft TEAMs a rhannu manylion gydag aelodau'r Cyngor. |
| 12. | Pawb | Aelodau i ddarparu diweddariad ysgrifenedig erbyn hanner tymor y gwanwyn. |

1. **Unrhyw Fater Arall**
   1. Cytunwyd y byddai'r aelodau'n darparu diweddariad am eu ffrydiau gwaith perthnasol cyn hanner tymor y gwanwyn.
   2. Cytunwyd i greu adran ar Microsoft TEAMS ar Hwb er mwyn rhannu holl bapurau/agendâu cyfarfodydd yn y dyfodol.
   3. Blaenraglen cyfarfodydd

|  |  |
| --- | --- |
| **Dyddiad** | **Lleoliad** |
| 23 Mawrth 2020 | Ysgol y Deri |
| 29 Mehefin 2020 | Swyddfeydd Llywodraeth Cymru, Penlle'r-gaer |

**Cam gweithredu 11: SP i greu adran yn Microsoft TEAMs a rhannu manylion gydag aelodau'r Cyngor**

**Cam gweithredu 12: Aelodau i ddarparu diweddariad ysgrifenedig erbyn hanner tymor y gwanwyn**